ბათუმის არქეოლოგიური მუზეუმი — შრომები IV (2007)
ნარგიზ სურმანიძე — ჩაისუბნის განძი (ტაბ. V-VI)
ჩაისუბნის განძი 1954 წელს შემთხვევით აღმოჩნდა კოლმეურნეების მიერ ციტრუსების პლანტაციისათვის ნიადაგის მომზადების დროს [source: 2]. ნივთები გადაეცა ჩაქვისწყლის ხეობაში მივლინებულ ბათუმის სახელმწიფო მუზეუმის ექსპედიციის წევრებს (რუსიძე, 1954) [source: 2]. განძი შედგება ოთხი სხვადასხვა სახის ცულის, სამი თოხის, ერთი წალდისა და ერთი მასიური რგოლისაგან [source: 2]. მონაპოვარის შესახებ პირველი ცნობა ეკუთვნის შ. რუსიძეს, შემდეგ საგანგებოდ შეისწავლეს დ. ქორიძემ და ალ. რამიშვილმა [source: 2]. მათი აზრით, ორი ცული მიეკუთვნება კოლხურების პირველ ტიპს (რუსიძე, 1957:4; ქორიძე, 1965:21; რამიშვილი, 1974:13) [source: 2]. აქვე გვინდა შევნიშნოთ, რომ დ. ქორიძის მიერ შედგენილი ტიპოლოგიური სქემის მიხედვით, მსგავსი ცულები III სახეობის ცულებს შორისაა გაერთიანებული (ქორიძე, 1965:21) [source: 2].
ცულების მოკლე აღწერილობა ასეთია:
1. ცული (ბრინჯაოსი) — მთლიანად დაცული, დაფარულია პატინის სქელი ფენით [source: 2]. აქვს თავისაკენ თანდათან გაფართოებული მახვილი პირის უკანა ნიღრისაკენ მკვეთრად დაქანებული ყუა, რომლის წინა ნაწილი უკანაზე უფრო მაღალია, ისევე როგორც წვეტიან-ოვალირი მოყვანილობის სატარე ხვრელის შუბლის მხარე [source: 2]. სატარე ხვრელის წინა ნაპირები სადაა, უკანასი შემოფარგლულია წახნაგებით [source: 2]. მასიური ტანი ექვსადაა დაწახნაგებული; შუა წახნაგებს ქმნიან ყუის წინა ნაწილში წარმოქმნილი წიბოები, რომლებიც წინა ნილრამდე (ნიღრამდე) აღწევს და იღლიიდან მომდინარე წიბურები, რომლებიც ჯერ მაღლა მიემართება, შემდეგ უხვევს პირისაკენ და უკანა ნიღრამდე აღწევს [source: 2]. პირი მაღალი, გორდა, თითქმის სიმეტრიული [source: 2]. ცულის სიმაღლეა 22 სმ, პირის სიგანე — 8 სმ (ტაბ. V/1; VI/1) [source: 2].
2. ცული (ბრინჯაოსი) — მთლიანად დაცული [source: 2]. ფორმის მიხედვით თითქმის ანალოგიურია ზემოთ აღწერილი ნიმუშისა [source: 2]. სიმაღლე 19,5 სმ, პირის სიგანე — 6 სმ (ტაბ. V/2; VI/2) [source: 2].
ორივე ცული განეკუთვნება პირველი ტიპის კოლხურ ცულს (ო. ჯაფარიძის კლასიფიკაციის მიხედვით) [source: 2]. ამ ტიპის ცულები დროის ხანგრძლივ მანძილზე (ძვ.წ. XIV-VI სს.) არსებობენ უმნიშვნელოვანესი ცვლილებით [source: 2]. ცულებისათვის დამახასიათებელი მაღალი, სიმეტრიული პირი კოლხური კულტურის ადრეულ ეტაპზე ჩნდება, მაგრამ ძირითადად გავრცელებულია მოგვიანო ხანისათვის (რამიშვილი, 1974:100) [source: 2]. გვხვდება ძვ.წ. XI საუკუნის ეკალაურის განძში (ქორიძე, 1965:113; რამიშვილი, 1974, ტაბ. IV), მუხურჩის ძვ.წ. VIII-VII სს. სამაროვანზე (გოგაძე, ფანცხავა, დარისპანაშვილი, 1977:64, ტაბ. VI/1), ნაცარგორას ძვ.წ. VIII-VII სს. № 430, 435 სამარხებში (რამიშვილი, 2001:156-170, ტაბ. IX/1326, VIII/1360), თლიში (ტეხოვი, 1981:55, სურ. 56/1, 277/2, 80), სოფ. ადზუბჟას (ოჩამჩირეს რაიონი) ძვ.წ. VIII-VII სს. №114 სამარხსა (ტრაპში, 1970:189, ტაბ. X/6) და ერგეტის ძვ.წ. VII ს. №6 სამარხეულ ორმოში (მიქელაძე, 1985:39-40, ტაბ. LIII) [source: 2].
3. ყუაკვერიანი ცული — ჩაისუბნის განძის ნივთებიდან თავისი ფორმით საინტერესოა [source: 2]. მას აქვს სატარისაგან ყელით გამოყოფილი ჩაქუჩისებრი ყუა, წვეტიან-ოვალური მოყვანილობის სატარე ხვრელი, სწორი, ექვსად დაწახნაგებული დაბალი ტანი, ასიმეტრიული პირი [source: 2]. ცულის სიმაღლეა 14,5 სმ, პირის სიგანე — 5 სმ (ტაბ. V/3; VI/3) [source: 2].
ყუაკვერიანი ცულების გავრცელების არეალი ფართოა [source: 2]. ისინი დიდი რაოდენობითაა წარმოდგენილი აჭარის ტერიტორიაზე: სადორეთის (რამიშვილი, 1974:100), სიხალიძეების (კახიძე, მამულაძე, 2000:70-74, სურ. 40, 41), ციხისძირის (კახიძე, დავითაძე, მამულაძე, 1980:27-38; კახიძე, მამულაძე, 1993:29, ტაბ. VIII/1) განძებში [source: 2]. მოპოვებულია აჭარის მეზობელ რეგიონებშიც: უდეს (ჯავახიშვილი, ჩუბინიშვილი, 1959:61), ხავეთის (რამიშვილი, 1974:27, ტაბ. XXIX/12, XXX/12) განძებში, ბორნიღელეს, ჩითახევისა (გამბაშიძე, კვიჟინაძე, 1991:27-37; ღამბაშიძე, 1999:61-62) და გუჯარეთის ხეობაში, მზეთამზეს (ნასიძე, ლიჩელი, 1995:101-103) სამარხებში [source: 2]. ჩამოთვლილ ძეგლებზე მოპოვებული ნიმუშებისაგან განსხვავებით, ჩაისუბნის ცული არ ხასიათდება პროპორციულობით [source: 2].
ყუაკვერიან ცულებს მეცნიერთა ერთი ნაწილი (ო. ჯაფარიძე, ალ. რამიშვილი, დ. ქორიძე) კოლხური ცულების მეორე სახეობას აკუთვნებს [source: 2]. განსხვავებული მოსაზრება აქვს ლ. სახაროვას [source: 2]. იგი თვლის, რომ ამ ტიპის იარაღი კოლხური და იბერიული ელემენტების შერწყმის საფუძველზეა წარმოქმნილი და ზემოთ აღნიშნული კულტურების შეხვედრის ზონაში (მესხურ სამყაროში) ყუაკვერიანი ცულების აღმოჩენის გათვალისწინებით პირობითად მესხურს უწოდებს (სახაროვა, 2001:171) [source: 2]. მართალია, სხვადასხვა კულტურის ელემენტების შერწყმა და ამ გზით ახლის წარმოქმნა საქართველოს სინამდვილისათვის უცხო არ არის, მაგრამ ამას ვერ ვიტყვით ჩვენი მონაპოვრის შესახებ [source: 2].
პროფ. ა. კახიძე მიიჩნევს, რომ კოლხურ კულტურაში ყუაკვერიანი ცულები ქმნიან ცალკე გამოკვეთილ ტიპს [source: 2]. მკვლევარი თვლის, რომ გენეტიკურად ისინი მცირე და წინააზიურ სამყაროს უკავშირდება, სადაც (ქიულ-თეფე, ქოფრი-ქოიში, სირია, ჩრდილო მესოპოტამია) გავრცელებული ჩანს მათი ადრეული ფორმები — ისინი უფრო მასიურია, აქვთ მკვეთრად გამოხატული კვერიანი ყუა, ექვსად დაწახნაგებული ტანი და მეტ-ნაკლებად სიმეტრიული პირი [source: 2]. მომდევნო ეპოქებისათვის (ძვ.წ. XII-XI სს.) სამხრეთ-დასავლეთ საქართველოში ყალიბდება ამ ტიპის ცულების კლასიკური სახეობანი, რომლებიც არსებითად უცვლელი რჩებიან ძვ.წ. X-VII საუკუნეებში (ა. კახიძე, იბეჭდება აქვე) [source: 2].
4. ვერტიკალურხვრელიანი ცული — საინტერესო ჩანს ე.წ. ვერტიკალურხვრელიანი ცული, რომელსაც დაბალი, გვერდებმომრგვალებული ტანი, ვერტიკალურად დატანილი წრიული მოყვანილობის, სიღრმისაკენ თანდათან შევიწროებული სატარე ხვრელი და მაღალი, გორდა სიმეტრიული პირი აქვს [source: 2]. ცულის სიმაღლეა 11 სმ, პირის სიგანე — 5 სმ (ტაბ. V/4; VI/4) [source: 2].
პირველად ვერტიკალურხვრელიან ცულს ყურადღება მიაქცია ბ. კუფტინმა [source: 2]. იგი აღნიშნავდა, რომ ასეთი ფორმის იარაღი უცნობია კავკასიისათვის და მას ანალოგები მხოლოდ ცენტრალურ ევროპაში (ინგლისი, უნგრეთი) თუ მოეძებნება [source: 2]. აქვე მიუთითებდა, რომ ცული ემსგავსება ლეჩხუმის განძში დადასტურებულ სატეხის მსგავს იარაღს და ვერტიკალურხვრელიან ცულს „კელტის მაგვარს” უწოდებდა (კუფტინი, 1949:224) [source: 2]. დ. ქორიძე მიიჩნევდა, რომ პირის ფორმითა და ტანის ექვსად დაწახნაგებით ანალოგიებს პოულობს კოლხურ ცულებთან, ხოლო მეორე მხრივ (ხვრელის კონსტრუქციით) — კელტთან და თვლის კოლხური ცულების ერთ-ერთ სახესხვაობად (ქორიძე, 1965:97) [source: 2]. ამ ტიპის იარაღებს პირისა და ტანის მოყვანილობის მიხედვით კოლხურ და ბრტყელ ცულებს ამსგავსებენ სხვა მკვლევარებიც (კუფტინი, 1949:224; ჯაფარიძე, 1950:56; ძიძიგური, 1994:96) [source: 2]. თუმცა, განსხვავებაც შეინიშნება [source: 2].
ასეთივე ფორმის ცულები აღმოჩენილია ხელვაჩაურის რაიონის სოფ. განთიადში, ართვინში (თანამედროვე თურქეთის ტერიტორიაზე) და 1985 წელს ერგეტის №1 სამარხში [source: 2]. ჯერჯერობით, ესაა ერთადერთი შემთხვევა, სადაც ბრინჯაოს ვერტიკალურხვრელიანი ცული კარგად დათარიღებულ (ძვ.წ. VII ს.) დახურულ კომპლექსში აღმოჩნდა (მიქელაძე, 1990:51, ტაბ. XVI/24) [source: 2].
სხვადასხვა მოსაზრება გამოითქვა ცულის დანიშნულებასთან დაკავშირებით [source: 2]. ბ. კუფტინი იარაღს საჭრელის ფუნქციას ანიჭებდა, რომელსაც, მისივე თქმით, კელტის მსგავსად მუხლიან ტარს უგებდნენ (კუფტინი, 1949:224) [source: 2]. დ. ქორიძე აღნიშნავდა, რომ ისინი ხითხუროობასთან, სადურგლო სამუშაოების წარმოებასთან დაკავშირებულ იარაღს წარმოადგენდა, რადგანაც უღრანი, გაუვალი ტყეებით დაფარულ კოლხეთის ტერიტორიაზე ტყის გაკაფვას, ხე-ტყის დამუშავებას, საოჯახო ჭურჭლის დამზადებას ერთ-ერთი წამყვანი ადგილი უნდა სჭეროდა [source: 2]. აღნიშნული სამუშაოებისათვის კი ძლიერი საჭრეთელი, ზოგჯერ ფაქიზი იარაღიც იყო საჭირო [source: 2]. იგი თვლიდა, რომ ასეთი იარაღი უნდა ყოფილიყო ვერტიკალურხვრელიანი ცული (ქორიძე, 1965:98) [source: 2].
ნ. ხახუტაიშვილი მიიჩნევს, რომ კოლხეთში ხის სახვნელების გავრცელებასთან დაკავშირებით ყურადღება უნდა მიექცეს იმ ფაქტს, რომ ბრინჯაოს განძებში აღმოჩენილი იარაღი, რომელსაც არქეოლოგები „ვერტიკალურხვრელიან ცულს” უწოდებენ, ფაქტიურად მარტივი სახვნელის სახნისადაც შეიძლებოდა ყოფილიყო გამოყენებული (ნ. ხახუტაიშვილი, 1986:25) [source: 2].
ლ. ძიძიგური მიუთითებს, რომ ვერტიკალურხვრელიანი იარაღი, ისევე როგორც ბრტყელი ცული, სპეციფიკური დანიშნულების უნდა ყოფილიყო [source: 2]. მისი ვერტიკალური ხვრელი იმას უნდა მიგვანიშნებდეს, რომ მას ტარიც ვერტიკალურად დაეგებოდა [source: 2]. ასეთი ტარდაგებული იარაღით კი საგრძნობლად გაადვილდებოდა მაგარი მიწის დამუშავება ვერტიკალური დარტყმით, რისი საშუალებითაც შესაძლებელი იქნებოდა სხვადასხვა ფორმის ორმოების ამოჭრა, მიწური კედლების ჩამოსწორება, არხების გაყვანა და სხვა (ძიძიგური, 1994:97) [source: 2].
ვფიქრობთ, რომ ასეთი პატარა ზომის მსუბუქი ცული რთული სამეურნეო საქმიანობისათვის არ გამოდგებოდა [source: 2]. ამდენად, უფრო სარწმუნო ჩანს ბ. კუფტინისა და დ. ქორიძის მოსაზრება [source: 2]. შესაძლებელია, ცული ბრძოლაშიც გამოეყენებინათ [source: 2].
5. წალდი — შ. რუსიძე ჩაისუბნის მასალებს შორის ასახელებს ბრინჯაოს დანას (რუსიძე, 1957:4) [source: 2]. სინამდვილეში, იარაღი ფორმის მიხედვით უნდა წარმოადგენდეს წალდს [source: 2]. ნივთი დაცულია აჭარის სახელმწიფო მუზეუმში (ინვ. №1682/770) [source: 2]. მას აკლია ყუა და სატარე ნაწილი [source: 2]. შემორჩენილია, კოლხური ცულის მსგავსად, წვეტიან-ოვალური მოყვანილობის სატარე ხვრელის მცირე ნაწილი [source: 2]. ტანი ნამგალისებურადაა მორკალული (ტაბ. VI/5) [source: 2].
იარაღი პირის მოყვანილობით უკავშირდება კვაშტის ანტიკური ხანის ნამოსახლარზე (ძვ.წ. V ს.) აღმოჩენილ რკინის წალდსა და თანამედროვე ყოფაში გავრცელებულ წალდებს (ა. კახიძე, ნ. კახიძე, 2000:18, 21, სურ. 3, 5) [source: 2]. ცნობილია, რომ წალდი კოლხური კულტურის ერთ-ერთი ძირითადი კომპონენტია [source: 2]. მათი ჩამოყალიბება სამხრეთ-დასავლეთ საქართველოს ტერიტორიაზე ძვ.წ. II ათასწლეულის მეორე ნახევარში ივარაუდება [source: 2]. გვიანბრინჯაო-ადრერკინის ხანის წალდები დიდი რაოდენობითაა მოპოვებული აჭარა-გურიის ტერიტორიაზე: ხიხაძირი (ქორიძე, 1965:95), ერგე, განთიადი, მახინჯაური, ზენითი, ბობოყვათი, მახუნცეთი (ქორიძე, 1965:20, 22, 28, 47, 160; რამიშვილი, 1974:9, 11, 12, 17, 20, 22, 24), ფიჭვნარი (ინახება ასმ), მელექედური, ხევი, ურეკი, ვაკიჯვარი (ქორიძე, 1965:13, 35, 159; რამიშვილი, 1974:25, 27, 30; ჯაფარიძე, 1982:60) [source: 2]. გვხვდება იმერეთშიც — დაბლაგომსა და სიმონეთში (ქორიძე, 1965:24, 96) [source: 2].
ჩაისუბნის წალდი ზემოთ ჩამოთვლილ ძეგლებზე მოპოვებული ნიმუშებისაგან სრულიად განსხვავებულ სახეს წარმოადგენს [source: 2]. საზოგადოდ, სამეცნიერო ლიტერატურაში ჩაისუბნის მსგავსი წალდის შესახებ სხვადასხვა მოსაზრებაა გამოთქმული [source: 2]. დ. ქორიძე თვლის, რომ ისინი წარმოადგენს წალდს და განეკუთვნება III სახეობას, რომელთა პირის მოყვანილობა უახლოვდება მცირედ მორკალულიპირიან ნამგალს, მაგრამ ამ იარაღებს სატარე ხვრელი ზუსტად ისევე აქვთ მოწყობილი, როგორც წალდების პირველ და მეორე სახეობას [source: 2]. ამიტომ იგი სამართლიანად თვლიდა, რომ ამგვარად მოწყობილი სატარე და მასზე დაგებული ტარი ნამგლის ფუნქციის შესრულებისათვის გამოსადეგი არ იქნებოდა და, სავარაუდოა, მას წალდის ან სასხლავის ფუნქცია შეესრულებინა (ქორიძე, 1965:96) [source: 2].
ალ. რამიშვილს საეჭვოდ მიაჩნია იარაღის წალდის რომელიმე სახეობისათვის მიკუთვნება და აღნიშნავს, რომ იგი ცულ-ნამგალას უნდა წარმოადგენდეს, რომელსაც ბოლო ხანებში ცულ-საკაფი შეარქვეს (რამიშვილი, 1974:71) [source: 2]. მართებული ჩანს მოსაზრება, რომ უფრო პრაქტიკული იქნებოდა ერთ სამუშაო იარაღში ცულისა და წალდის კომბინირება, ვიდრე ცულისა და ნამგლისა (რამიშვილი, 1974:72) [source: 2].
ჩაისუბნის იარაღის შესახებ არსებულ მოსაზრებათა შორის საყურადღებოდ მიგვაჩნია ბ. კუფტინის შეხედულება წალდის წარმოშობა-განვითარების შესახებ [source: 2]. მკვლევარი ყურადღებას ამახვილებს ტყის წალდსა და საბაღო იარაღ-სასხლავს შორის არსებულ სიახლოვეზე [source: 2]. ამ უკანასკნელის წარმოშობას ნახევრადტყიურ ცულ-წალდს უკავშირებს და აღნიშნავს, რომ სასხლავი, რომელსაც აქვს კაუჭისებური მჭრელი ბოლო, ფორმით ჰგავს თანამედროვე წალდის რამდენიმე ვარიანტს (კუფტინი, 1944:221-222) [source: 2]. ვფიქრობთ, რომ ჩაისუბნის განძისეული იარაღი წარმოადგენს წალდის განსხვავებულ სახეობას, რომელსაც ძირითადად მსუბუქი სამუშაოს შესასრულებლად, ვაზის გასასხლავად იყენებდნენ, თუმცა თავისუფლად შეიძლებოდა მისი საკაფავადაც გამოყენება [source: 2].
6. ბრინჯაოს თოხები — ჩაისუბნის განძში სამეურნეო იარაღებიდან გამოირჩევა ბრინჯაოს თოხები — სულ სამი ცალი [source: 2]. დაზიანებულია და ერთმანეთისაგან განსხვავდებიან ზომებით [source: 2]. თოხები ძირითადად ტრაპეციის ფორმისაა, აქვს ფართო სწორი სამუშაო პირი, სწორხაზოვნად დაშვებული მხრები, მოხრილი ტანი, ზედა ნაწილი ყუასთან მომრგვალებული, მრგვალი სატარე ხვრელი (ტაბ. V/6, 7, 8; VI/7, 8, 9) [source: 2].
ჩაისუბნის სამივე თოხი განეკუთვნება ფართო სამუშაოპირიან თოხებს [source: 2]. ისინი ახლოს დგანან ციხისძირის (იესენი, 1935:122; რამიშვილი, 1974:63, ტაბ. VIII, IX; ქორიძე, 1965:23, ტაბ. XII), განთიადის (ქორიძე, 1965:20, ტაბ. XI), ბობოყვათის (ქორიძე, 1965:22, ტაბ. XI/7), ვაკიჯვრის (რამიშვილი, 1974:63, ტაბ. XVII; ჯაფარიძე, 1953:188, სურ. 1) ძვ.წ. XII-XI სს. მასალებთან; აგრეთვე, ძვ.წ. XI-VIII სს. ბათუმის (ქორიძე, 1965:41, ტაბ. XXV/1-6), ეკალაურის (რამიშვილი, 1974:63, ტაბ. IV), ცაგერისა (კუფტინი, 1944:340) და ხავეთის თოხებთან, რომლებიც დათარიღებულია ძვ.წ. II ათასწლეულის ბოლო — I ათასწლეულის დასაწყისით [source: 2]. დ. ქორიძის ვარაუდით, ამგვარი თოხები ძირითადად ძვ.წ. XIII საუკუნიდან ვრცელდება (ქორიძე, 1965:84-86), ალ. რამიშვილს კი შესაძლებლად მიაჩნია მათი რამდენადმე ადრე არსებობაც (რამიშვილი, 1974:66) [source: 2].
დ. ქორიძე ფართოპირიან თოხებს იარაღის სიგრძივი ჭრილითა და მისი საერთო ფორმის გათვალისწინებით II ტიპში აერთიანებს, სადაც გამოყოფს სამ ქვეტიპს: I სწორტანიანი, II წელში მოხრილი, III ტრაპეციისებური (აერთიანებს ჩაისუბნის თოხებს) [source: 2]. ალ. რამიშვილს არ მიაჩნია სწორად ქორიძისეული ტიპოლოგიური დანაწილება [source: 2]. იგი სამართლიანად მიუთითებს, რომ ამა თუ იმ საგნის ტიპოლოგიური დანაწილების დროს ამოსავალ წერტილად ერთი გარკვეული ნიშანი უნდა იყოს აღებული [source: 2]. აქვე შენიშნავს, რომ დ. ქორიძე პირველ და მეორე სახეობას ერთმანეთისაგან არჩევს სწორი და მორკალული ტანის მიხედვით, მაგრამ ასეთი თოხები გვხვდება მესამე, ტრაპეციისმაგვარ თოხებს შორისაც, ამიტომაც მეორე ტიპში მესამე სახეობის გამოყოფა არ მიაჩნია გამართლებულად [source: 2]. შესაბამისად, ფართოპირიან თოხებში არჩევს I — სწორ (გვხვდება ტრაპეციის ფორმის, სწორი ან მორკალულტანიანი) და II — გორდაპირიან სახეობებს [source: 2]. ჩაისუბნის იარაღებს იგი პირველ სახეობას აკუთვნებს [source: 2].
მისი აზრით, სამეურნეო იარაღების ტიპოლოგიური კლასიფიკაციის დროს აუცილებელია სამუშაო ნაწილის ფორმის გათვალისწინება, რადგანაც იგი განსაზღვრავს იარაღის დანიშნულებას (რამიშვილი, 1974:62-63) [source: 2]. პირველად თოხების ფუნქციური კლასიფიკაცია პირის მოყვანილობის მიხედვით მოგვცა ბ. კუფტინმა [source: 2]. მან ბრინჯაოს თოხებში დანიშნულების მიხედვით ხუთი სახეობა გამოყო:
1. ზედაპირული თოხნისათვის;
2. ძირეული თოხნისათვის;
3. მეტ-ნაკლებ სიღრმეზე ნიადაგის გაფხვიერებისათვის;
4. მაგარი და ქვიანი ადგილის დამუშავებისათვის;
5. საკმაოდ ღრმად თოხნისათვის [source: 2].
ამათგან ჩაისუბნის მსგავს თოხებს აკუთვნებს მესამე სახეობას (კუფტინი, 1944:321-322) [source: 2].

